Σπαγγέτι με πέστο νεροκάρδαμου
1 πακέτο σπαγγέτι (500 γρ.), 1 φλιτζ. τσαγιού φύλλα κάρδαμου, 2 σκελίδες σκόρδου, 50 γρ. κουκουνάρι καβουρδισμένο, 1/2 φλιτζ. τσαγιού παρμεζάνα τριμμένη, 1/2 φλιτζ. τσαγιού ελαιόλαδο, κατά προτίμηση αγουρέλαιο, αλάτι, πιπέρι
Για να φτιάξουμε τα σπαγγέτι με πέστο νεροκάρδαμου, ξεκινάμε βράζοντας τα ζυμαρικά σε μπόλικο κοχλάζον νερό. Εν τω μεταξύ, βάζουμε το κάρδαμο στον πολτοποιητή μαζί με το σκόρδο, το κουκουνάρι, την παρμεζάνα και 3 κουτ. σούπας από το ελαιόλαδο και χτυπάμε μέχρι να γίνουν πολτός. Προσθέτουμε το υπόλοιπο ελαιόλαδο και αλατοπιπερώνουμε. Μόλις γίνουν τα σπαγγέτι, στραγγίζουμε, περιχύνουμε με τη σάλτσα και σερβίρουμε.
Ζυμαρικά,Κουκουνάρι